पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। सीटीयू बस और ऑटो चालकों के बीच रविवार को सेक्टर-43 में मारपीट के मामले में मंगलवार को ऑटोरिक्शा चालकों ने सेक्टर-43 के बस स्टैंड पर चक्का जाम किया। वे ऑटोरिक्शा चालकों पर दर्ज केस खारिज करने और जब्त किए ऑटोरिक्शा छोडऩे की मांग कर रहे थे। यह जाम करीब 20 मिनट चला। मौके पर डीएसपी सुरजीत मलिक और इलाके के थाना प्रभारी भूपेंद्र सिंह पहुंचे।
उनके आश्वासन के बाद जाम खोल दिया गया।पुलिस ने मामले के समाधान के लिए दोनों पक्षों को बुधवार को सेक्टर-36 थाने में बुलाया है। इस दौरान एरिया पार्षद हरजिंद्र कौर, सीटीयू के जीएम, डीएसपी भी मौजूद रहेंगे।
जाम ऑटोरिक्शा यूनियन के अध्यक्ष कमलाकांत के नेतृत्व में लगाया गया। यह था मामला: सेक्टर-43 बस अड्डे पर रविवार को ऑटो चालकों और बस कंडक्टर-ड्राइवर में झड़प हो गई थी। ऑटो रिक्शा चालकों के हमले में कंडक्टर दीदार सिंह को चोट लगी थी।
उसके सिर में तीन टांके लगे हैं। इस हमले से गुस्साए सीटीयू कर्मचारियों ने बस स्टैंड के आगे बसें खड़ी करके जाम लगा दिया था। इसके बाद डीएसपी सुरजीत मलिक ने सीटीयू कर्मचारियों से बात करके अज्ञात ऑटो चालकों के खिलाफ मुकदमा दर्ज कर लिया था।
ऑटो चालकों के मुताबिक सीटीयू बस ड्राइवर और कंडक्टर ने उनसे झगड़ा किया लेकिन पुलिस ने एकतरफा कार्रवाई की वहीं सीटीयू कर्मचारियों ने कहा, कंडक्टर दीदार सिंह से मारपीट करने वाले ऑटो रिक्शा चालक गिरफ्तार किए जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn